**PRIJEDLOG C J E N I K A pružanja javne usluge sakupljanja**

**komunalnog otpada na području Grada Vinkovaca s datumom primjene od 1.5.2022. g.**

1.CIJENA OBVEZNE MINIMALNE JAVNE USLUGE (MJU) NA MJESEČNOJ BAZI (određena čl. 16. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., KLASA: 363-01/21-01/245, URBROJ: 2188/01-01-21-2):

|  |  |  |  |
| --- | --- | --- | --- |
| Korisnici usluge - kategorija | Cijena bez PDV-a | Iznos PDV-a (13%) | Ukupna cijena sa PDV-om |
| Korisnici usluge kategorija kućanstvo | 53,10 kn | 6,90 kn | 60,00 kn |
| Korisnici usluge koji nisu kategorija kućanstvo | 53,10 kn | 6,90 kn | 60,00 kn |

2.KRITERIJ ZA UMANJENJE CIJENE OBVEZNE MINIMALNE JAVNE USLUGE (MJU) NA MJESEČNOJ BAZI KATEGORIJA KUĆANSTVO – POTKATEGORIJA OBITELJSKE KUĆE KOJI SAMI KOMPOSTIRAJU BIOOTPAD (određen čl. 17. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., KLASA: 363-01/21-01/245, URBROJ: 2188/01-01-21-2):

|  |  |  |  |  |  |
| --- | --- | --- | --- | --- | --- |
| Cijena MJU za korisnike kategorije kućanstvo – potkategorije obiteljske kuće, koji sami kompostiraju biootpad (kn) –postotak umanjenja cijene za 32,16 % od 60,00 kn (s PDV-om) | | | Cijena MJU za korisnike kategorije kućanstvo – potkategorije obiteljske kuće, koji sami ne kompostiraju biootpad (kn) – nema umanjenja cijene | | |
| Cijena bez PDV-a- | Iznos PDV-a (13%) | Ukupna cijena s PDV-om | Cijena bez PDV-a | Iznos PDV-a (13%) | Ukupna cijena s PDV-om |
| **36,02** | **4,68** | **40,70** | 53,10 | 6,90 | 60,00 |

3.KRITERIJ ZA UMANJENJE CIJENE OBVEZNE MINIMALNE JAVNE USLUGE (MJU) NA MJESEČNOJ BAZI KATEGORIJA KUĆANSTVO – POTKATEGORIJA ETAŽNI STANOVI (određena čl. 17. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., KLASA: 363-01/21-01/245, URBROJ: 2188/01-01-21-2):

|  |  |  |  |
| --- | --- | --- | --- |
| Korisnici MJU kategorija kućanstvo/potkategorija etažni stanovi/zajednički spremnik na obračunskom mjestu – obavezno svaki korisnik plaća – postotak umanjenja cijene za 16,08 % od 60,00 kn (s PDV-om) | Cijena bez PDV-a | Iznos PDV-a (13%) | Ukupna cijena sa PDV-om |
| Zajednički spremnik na obračunskom mjestu (posude ili kontejner ovisno o dogovoru sa suvlasnicima zgrade) | 44,56 kn | 5,79 kn | 50,35 kn |

4. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO SPREMNIKU ZA KORISNIKA KATEGORIJA KUĆANSTVO – POTKATEGORIJA OBITELJSKE KUĆE:

|  |  |  |  |
| --- | --- | --- | --- |
| Ugovoren spremnik MKO (miješani komunalni otpad) | Cijena bez PDV-a - kn | Iznos PDV-a (13%) - kn | Ukupna cijena s PDV-om -kn |
| spremnik 80 litara/jedan odvoz | 4,0720 | 0,528 | 4,60 |
| spremnik 120 litara/jedan odvoz | 6,1080 | 0,792 | 6,90 |
| spremnik 240 litara/jedan odvoz | 12,2160 | 1,584 | 13,80 |

5. KORISNICI KATEGORIJA KUĆANSTVA – POTKATEGORIJA ETAŽNI STANOVI - CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO LITRI

|  |  |  |  |
| --- | --- | --- | --- |
| Korisnici MJU kućanstva/etažni stanovi/zajednički spremnik na obračunskom mjestu - obavezno svaki korisnik plaća po odvozu spremnika | Cijena bez PDV-a – kn/L | Iznos PDV-a (13%)- kn/L | Ukupna cijena s PDV-om – kn/L |
| Cijena predaje miješanog komunalnog otpada za jedan odvoz po litri ovisno o izabranom spremniku podijeljeno s brojem korisnika na koje je određen spremnik | 0,0509 | 0,0091 | 0,06 |

6. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO LITRI ZA KORISNIKA KATEGORIJA KOJI NIJE KUĆANSTVO:

|  |  |  |  |
| --- | --- | --- | --- |
| Korisnici MJU kategorija koji nije kućanstvo/ spremnik na obračunskom mjestu - obavezno svaki korisnik plaća po odvozu spremnika | Cijena bez PDV-a – kn/L | Iznos PDV-a (13%)- kn/L | Ukupna cijena s PDV-om – kn/L |
| Cijena predaje miješanog komunalnog otpada za jedan odvoz po litri ovisno o izabranom spremniku | 0,1062 | 0,0138 | 0,12 |

6.1. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO IZABRANOM SPREMNIKU (VOLUMENU) ZA KORISNIKA KATEGORIJA KOJI NIJE KUĆANSTVO:

|  |  |  |  |
| --- | --- | --- | --- |
| Ugovoren spremnik MKO (miješani komunalni otpad) | Cijena bez PDV-a - kn | Iznos PDV-a (13%) - kn | Ukupna cijena s PDV-om -kn |
| spremnik 80 litara/jedan odvoz | 8,496 | 1,104 | 9,60 |
| spremnik 120 litara/jedan odvoz | 12,744 | 1,656 | 14,40 |
| spremnik 240 litara/jedan odvoz | 25,488 | 3,312 | 28,80 |
| spremnik 1100 litara/jedan odvoz | 116,82 | 15,19 | 132,01 |

7. OSTALE CIJENE - USLUGE POVEZANE S JAVNOM USLUGOM ZA KATEGORIJU KUĆANSTVA I KORISNIKE KOJI NISU KUĆANSTVA:

|  |  |  |  |
| --- | --- | --- | --- |
| OPIS USLUGE | Cijena bez PDV-a - kn | Iznos PDV-a (25%) - kn | Ukupna cijena s PDV-om - kn |
| Vrećica s odvozom za dodatni MKO 80 l | 5,60 | 1,40 | 7,00 |
| Vrećica s odvozom za dodatni MKO 120 l | 8,00 | 2,00 | 10,00 |
| Prijevoz dodatnog glomaznog otpada 1 X | 80,00 | 20,00 | 100,00 |

**OBRAZLOŽENJE PREDLOŽENOG CJENIKA**

Trgovačko društvo Nevkoš d.o.o. za uslužne djelatnosti iz Vinkovaca, Martina Ballinga 5, OIB 76173743169, odabrano je kao novi koncesionar u postupku davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada i biorazgradivog komunalnog otpada na području grada Vinkovaca, K-01/2021, a u kojem postupku je Gradsko vijeće Grada Vinkovaca dana 29. lipnja 2021. godine donijelo Odluku o davanju koncesije za obavljanje javne usluge prikupljanja, miješanog komunalnog otpada i biorazgradivog komunalnog otpada na području Grada Vinkovaca (KLASA: 363-01/20-01/149, URBROJ: 2188/01-01-21-15). Zbog naprijed navedenog, predlažemo novi Cjenik (sukladno ponudbenom Cjeniku iz natječajne dokumentacije) na suglasnost gradonačelniku s datumom primjene od 1. svibnja 2022. g..

Nadalje, člankom 66. Zakona o gospodarenju otpadom (NN broj 84/21) propisano je da predstavničko tijelo jedinice lokalne samouprave donosi Odluku o načinu pružanja javne usluge sakupljanja komunalnog otpada koja podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu tog otpada.

Člankom 178. Zakona gospodarenju otpadom (NN broj 84/21) propisano je da je predstavničko tijelo jedinice lokalne samouprave dužno donijeti Odluku o načinu pružanja javne usluge iz članka 66. ovoga Zakona u roku od šest mjeseci od dana stupanja snagu ovoga Zakona.

Slijedom navedenog, davatelj koncesije Grad Vinkovci je donio Odluku o načinu pružanja javne usluge javne usluge sakupljanja komunalnog otpada na području Grada Vinkovaca na sjednici Gradskog vijeća održanoj dana 22. prosinca 2021. g., KLASA: 363-01/21-01/245, URBROJ: 2188/01-01-21-2, a kojom Odlukom je u čl. 16. određeno da cijena minimalne javne usluge na području Grada Vinkovaca bude jedinstvena za sve korisnike usluga (Korisnici kategorije kućanstva i Korisnici kategorije koji nisu kućanstva-sve potkategorije), iznosi 60,00 kn (uključujući PDV), a sve sukladno činjenici da je sada određivanje visine iste u nadležnosti predstavničkog tijela – Gradskog vijeća i da ista cijena minimalne javne usluge mora biti sadržana u samoj Odluci o načinu pružanja javne usluge javne usluge sakupljanja komunalnog otpada na području Grada Vinkovaca.

Dakle, cijena minimalne javne usluge je određena čl. 16. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., KLASA: 363-01/21-01/245, URBROJ: 2188/01-01-21-2 i ista iznosi za sve korisnike 60,00 kn uključujući PDV, dok su u čl. 17. iste Odluke određeni kriteriji za umanjenje cijene za korisnike usluge, kojima je propisano kako će cijena minimalne javne usluge za korisnike u kategoriji kućanstvo – potkategorija obiteljske kuće koji sami kompostiraju otpad biti umanjena za 32,16 %, a za korisnike u kategoriji kućanstvo – potkategorija etažni stanovi će biti umanjena za 16,08 %.

Vrlo važno je za naglasiti kako mi kao pružatelj usluge predlažemo, sukladno posljednjim zakonskim izmjenama, na suglasnost gradonačelniku samo varijabilni dio cijene iznosa računa, budući je cijena minimalne javne usluge određena čl. 16. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., a kako je ranije navedeno.

Na naš prijedlog cijene varijabilnog dijela računa tj. cijene pražnjenja spremnika, utjecale su sljedeći faktori, koji su se izmijenili od dana 1. rujna 2021. g. tj. od dana od kada je na snazi aktualni cjenik:

* cijena goriva je porasla sa 10,39 kn na sadašnjih 11,33 kn, što predstavlja povećanje od 9,05 %,
* cijena deponiranja otpada od 1.1.2022. g. na ovlaštenoj deponiji u Vukovaru je porasla sa 160,00 kn/t na sadašnjih 200,00 kn/t, što predstavlja povećanje od 25 %,
* minimalna plaća je porasla sa 4.250,00 kn bruto na 4.687,50 kn, što predstavlja povećanje od 10,29 %,
* ostali troškovi (amortizacija, rezervni dijelovi za kamione, HTZ oprema, troškovi za režije (plin, struja i dr.) su porasli 10%,

što sve zajedno predstavlja ukupni rast cijene usluge od 54,34 % u odnosu na aktualni cjenik.

Dakle, sukladno naprijed navedenom, naš prijedlog cijene pražnjenja spremnika zapremnine 120 L (varijabilni dio računa) koji iznosi sadašnjih 4,80 kn za korisnike u kategoriji kućanstvo – potkategorija obiteljske kuće, jest novčani iznos od 6,90 kn sa PDV-om. Novčane iznose za spremnike od 80 l i 240 l i dr. kategorije korisnika navodimo u tablici u nastavku teksta.

Novi Cjenik bi se, nakon dobivanja prethodne suglasnosti izvršnog tijela-gradonačelnika Grada Vinkovaca, počeo primjenjivati od dana 1. svibnja 2022. g..